LATVIJAS REPUBLIKAS MINISTRU KABINETS

2011.gada Rīkojums Nr.

Rīgā (prot. Nr. .§)

**Par Ministru kabineta 2010.gada 30.decembra rīkojuma Nr. 778 „Par nacionālās sporta bāzes statusa piešķiršanu Rīgas pilsētas pašvaldības sporta kompleksam „Arkādija”” atcelšanu daļā**

1. Ministru kabinets (adrese – Brīvības bulvārī 36, Rīga, LV-1520) ir izskatījis Rīgas pilsētas pašvaldības (adrese – Rātslaukums 1; Rīga, LV-1539, reģistrācijas numurs – 90000064250) vārdā iesniegto Rīgas Futbola skolas 2011.gada 12.jūlija iesniegumu par nacionālās sporta bāzes statusa piešķiršanu (pagarināšanu) sporta bāzei – Rīgas pilsētas pašvaldības sporta kompleksam „Arkādija” (turpmāk – sporta komplekss „Arkādija”).

2. Pēc iesnieguma par nacionālās sporta bāzes statusa piešķiršanu (pagarināšanu) sporta kompleksam „Arkādija” izskatīšanas Ministru kabinets konstatē:

2.1. Rīgas Futbola skola atbilstoši likuma „Par nacionālās sporta bāzes statusu” 6.panta pirmajā daļā noteiktajam 2010.gada 31.maijā bija iesniegusi Izglītības un zinātnes ministrijā iesniegumu par nacionālās sporta bāzes statusa piešķiršanu un dokumentus, kas apliecina sporta kompleksa „Arkādija” atbilstību likuma „Par nacionālās sporta bāzes statusu” 5.pantā minētajiem nacionālās sporta bāzes statusa piešķiršanas nosacījumiem. Minētais iesniegums tika izskatīts Ministru kabineta 2010.gada 28.decembra sēdē;

2.2. saskaņā ar likuma „Par nacionālās sporta bāzes statusu” 5.panta pirmās daļas 5.punktu (2009.gada 19.marta likuma „Par nacionālās sporta bāzes statusu” redakcijā) viens no nosacījumiem, lai sporta bāzei varētu piešķirt nacionālās sporta bāzes statusu, ir sporta bāzes piemērotība pasaules un Eiropas čempionātu, to posmu, kausu izcīņas un kvalifikācijas sacensību rīkošanai, par ko saņemti starptautisko sporta federāciju apliecinājumi. Rīgas Futbola skolas 2010.gada 31.maija iesniegumam pievienotie apliecinājumi nebija atzīstami par attiecīgo starptautisko sporta federāciju apliecinājumiem;

2.3. ir izdots Ministru kabineta 2010.gada 30.decembra rīkojums Nr. 778 „Par nacionālās sporta bāzes statusa piešķiršanu Rīgas pilsētas pašvaldības sporta kompleksam „Arkādija””;

2.4. ņemot vērā, ka Rīgas Futbola skolas 2010.gada 31.maija iesniegumam nebija pievienots attiecīgās starptautiskās sporta federācijas apliecinājums, pamatojoties uz Administratīvā procesa likuma 68.panta otrās daļas 1.punktu, kas paredz iestādei tiesības administratīvajā aktā iekļaut ierobežojošu nosacījumu, ja iestāde pati var lemt par attiecīgā administratīvā akta izdošanu vai tā saturu, kā arī saskaņā ar minētā rīkojuma 3.punktu sporta kompleksam „Arkādija” piešķirts nacionālās sporta bāzes statuss līdz 2011.gada 31.augustam;

2.5. Rīgas Futbola skola 2011.gada 12.jūlijā ir iesniegusi iesniegumu par nacionālās sporta bāzes statusa piešķiršanu (pagarināšanu) sporta kompleksam „Arkādija”;

2.6. ar 2011.gada 9.jūnija likumu „Grozījumi likumā „Par nacionālās sporta bāzes statusu”” 5.pants papildināts ar trešo daļu, kas nosaka, ka sporta bāzes atbilstību likuma 5.panta panta pirmās daļas 5.punktā noteiktajam par piemērotību pasaules vai Eiropas čempionātu, to posmu, kausu izcīņas un kvalifikācijas sacensību rīkošanai apliecina vismaz viena attiecīgā starptautiskā sporta federācija vai šīs federācijas vārdā tam pilnvarota Sporta likumā noteiktajā kārtībā atzīta attiecīgā sporta federācija;

2.7. biedrība „Latvijas Futbola federācija” kā starptautiskās futbola federāciju asociācijas *(FIFA)* un Eiropas futbola asociāciju savienības *(UEFA)* oficiālais pārstāvis (biedrs) Latvijas Republikā (saskaņā ar *UEFA* Klubu licencēšanas un godīgas spēles nolikuma otrās daļas 24.punktu veic futbola infrastruktūras piemērotības novērtējumu Eiropas čempionātu futbola spēļu rīkošanai) 2011.gada 5.jūlija vēstulē Nr. 278 apliecina sporta kompleksa „Arkādija” piemērotību Eiropas čempionātu un Pasaules čempionātu atlases cikla spēlēm;

2.8. saskaņā ar Administratīvā procesa likuma 87.panta pirmās daļas 1. un 2.punktu tajā pašā lietā administratīvo procesu var uzsākt no jauna uz adresāta iesnieguma pamata, ja ir mainījušies lietas faktiskie apstākļi, kuri bija par pamatu lēmuma pieņemšanai, vai arī lietas tiesiskie apstākļi ir mainījušies adresātam par labu;

2.9. pēc Ministru kabineta 2010.gada 30.decembra rīkojuma Nr. 778 „Par nacionālās sporta bāzes statusa piešķiršanu Rīgas pilsētas pašvaldības sporta kompleksam „Arkādija”” izdošanas ir mainījušies gan lietas faktiskie apstākļi, gan tiesiskie apstākļi. Par faktisko apstākļu maiņu uzskatāms biedrības „Latvijas Futbola federācija” 2011.gada 5.jūlija apliecinājums Nr.278 par sporta kompleksa „Arkādija” piemērotību Eiropas čempionātu un Pasaules čempionātu atlases cikla spēlēm, savukārt par tiesiskā apstākļu maiņu ir uzskatāma 2011.gada 9.jūnija likuma „Grozījumi likumā „Par nacionālās sporta bāzes statusu”” pieņemšana, kurš tiesības apliecināt sporta bāzes atbilstības faktu likuma 5.panta panta pirmās daļas 5.punktā noteiktajam par piemērotību pasaules vai Eiropas čempionātu, to posmu, kausu izcīņas un kvalifikācijas sacensību rīkošanai piešķir arī attiecīgās starptautiskās sporta federācijas vārdā tam pilnvarotai Sporta likumā noteiktajā kārtībā atzītai sporta federācijai;

2.10. citi lietas faktiskie un tiesiskie apstākļi kopš Ministru kabineta 2010.gada 30.decembra rīkojuma Nr. 778 „Par nacionālās sporta bāzes statusa piešķiršanu Rīgas pilsētas pašvaldības sporta kompleksam „Arkādija”” izdošanas nav mainījušies, tāpēc secināms, ka sporta komplekss „Arkādija” atbilst visiem likuma „Par nacionālās sporta bāzes statusu” 5.panta pirmajā daļā minētajiem nacionālās sporta bāzes statusa piešķiršanas nosacījumiem, kā rezultātā ir tiesisks pamats iepriekš noteiktā ierobežojošā nosacījuma atcelšanai.

 3. Ievērojot minētos apsvērumus un pamatojoties uz likuma „Par nacionālās sporta bāzes statusu” 5.panta pirmās daļas 5.punktu un trešo daļu, 6.panta ceturto daļu un Administratīvā procesa likuma 87.panta pirmās daļas 1. un 2.punktu, Ministru kabinets nolemj atcelt Ministru kabineta 2010.gada 30.decembra rīkojumu Nr. 778 „Par nacionālās sporta bāzes statusa piešķiršanu Rīgas pilsētas pašvaldības sporta kompleksam „Arkādija”” daļā par nacionālās sporta bāzes statusa piešķiršanu ar ierobežojošu nosacījumu – līdz 2011.gada 31.augustam. Noteikt, ka pārējā daļā lēmums par nacionālās sporta bāzes statusa piešķiršanu paliek spēkā.

4. Šo rīkojumu saskaņā ar Administratīvā procesa likuma 76.panta otro daļu, 188.panta pirmo un otro daļu un 189.panta pirmo daļu var pārsūdzēt Administratīvajā rajona tiesā mēneša laikā no šā rīkojuma publicēšanas dienas laikrakstā „Latvijas Vēstnesis”.

Ministru prezidents V.Dombrovskis

Izglītības un zinātnes ministrs R.Broks

Iesniedzējs:

Izglītības un zinātnes ministrs R.Broks

Vizē:

Valsts sekretārs M.Gruškevics

09.08.2011 10:30

838

A.Mičule

67047928, anda.micule@izm.gov.lv